# Martiño Rivas López

Martiño o Martín Rivas López (Vimianzo, la Corunya, 10 de gener de 1985) és un actor gallec.

## Biografia

És fill del conegut periodista, novel·lista i poeta Manuel Rivas i de María Isabel López Mariño. Martiño començà la seva carrera com a actor sent un nen, a la sèrie per a TVG "Mareas Vivas". Treballà des de 1998 fins a 1999, de la temporada primera a tercera. L'any 2005 tingué també un paper de repartiment, com David, a les dues primeres temporades de "Maridos e mulleres", de Zénit Televisión per a TVG. De les telesèries de l'àmbit autonòmic gallec donà el salt a les estatals amb títols com "SMS" (Globomedia per a La Sexta), en un rol episòdic dels capítols 121 a 125.
Va ser un dels protagonistes de la sèrie El internado amb Ana de Armas, Yon González i Elena Furiase a Antena 3. Amb el pas a la ficció nacional, apareix acreditat com Martín Rivas. L'any 2008 debutà al cinema amb la pel·lícula Los girasoles ciegos, de José Luis Cuerda, amb Maribel Verdú, Javier Cámara i Irene Escolar. Excel·lent debut que li valgué, de cop, la seva primera nominació als Premis Goya com a "Millor actor revelació".
Acadèmicament, a més de continuar la seva formació com a actor a l'escola Espazo Aberto, estudia 4º curs de Comunicació Audiovisual a la Universitat de Santiago de Compostel·la.
Fou elegit el tercer actor més sexy de la televisió a 2007, després de Miguel Ángel Silvestre i Hugo Silva.

## Filmografia
### Sèries de televisió

* Romeo y Julieta (2014) Tele 5. Interpreta el personaje de Romeo.
* El don de alba (2013) Tele 5. Interpreta el personaje de Pablo.
* El internado (2007-2010) Antena 3. Interpreta el personatge de Marcos.
* SMS (2006) La Sexta. Interpretà el personatge de Moisés.
* Maridos e mulleres (2005) (TVG). Interpretà el personatge de David.
* Mareas Vivas (1998-99) (TVG). Interpretà el personatge de Dani.
* Las chicas del cable (2017)

### Cinema

* 3 bodas de más (2013), de Javier Ruiz Caldera, en el paper de Dani.
* Los girasoles ciegos (2008), de José Luis Cuerda, en el paper de Lalo.
* Puzzle (2004). Curtmetratge gravat a Santiago de Compostel·la.
* "Por un puñado de besos"

## Guardons
### Premis

* 2008: EP3 al millor actor revelació per Los girasoles ciegos
* 2008: Premi Vieira de Plata al millor actor revelació per El internado

### Nominacions

* 2008: Goya al millor actor revelació per Los girasoles ciegos
* 2008: Premi Talent Revelació del Cinema Espanyol al millor interpretació revelació per El internado

## Referències

* ↑ Martín Rivas nasqué a un cafè. Diario El País (16/06/07)
* ↑ Martín Rivas en… ¡Algo se mueve!
* ↑ Abeleira, Xoán «Sol Rivas, a aura na pel» (en castellà). El País [Madrid], 30-04-2009. ISSN: 1134-6582.
* ↑ «Un sabroso y divertido viaje al pasado en Vimianzo» (en castellà), 08-07-2012. [Consulta: 25 desembre 2021].
* ↑ Gasca Calatayud, Joaquín. «Martiño Rivas y ¿las orgías en ‘El Internado’?» (en espanyol europeu), 22-10-2021. [Consulta: 25 desembre 2021].
* ↑ «"Los girasoles ciegos", favorita en los Goya» (en castellà), 19-12-2008. [Consulta: 25 desembre 2021].
* ↑ «Martiño Rivas» (en espanyol europeu). Guía del Ocio. Arxivat de l'original el 2021-12-25. [Consulta: 25 desembre 2021].
* ↑ Els més sexys de la Tv